पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे में लगातार बढ़ रहे कोरोना संक्रमण को रोकने के लिए प्रशासन हर संभव प्रयास कर रहा है। रविवार को एसडीएम गौरव मित्तल, तहसीलदार त्रिलोकचंद गुप्ता समेत प्रशासनिक अधिकारियों ने कस्बे सहित ग्रामीण क्षेत्रों में निरीक्षण किया। गाइडलाइन का उल्लंघन करने पर कस्बे में कार्रवाई करते हुए दो दुकानों को 72 घंटों के लिए सील किया। निरीक्षण के दौरान एक साड़ी की दुकान में शटर पर ताला नहीं लगा था और बिजली पावर हाउस के पास एक क्लीनिक खुला हुआ था। जो प्रशासन की गाड़ियां आते देख बंद करने लगा। जिस पर कार्रवाई करते हुए दोनों दुकानों को 72 घंटों के लिए सील कर दिया है। इस कार्रवाई में एसडीएम मित्तल, तहसीलदार गुप्ता, नायब तहसीलदार सुनीलकुमार जंगम, सहायक बीडीओ, कानूनगो, समेत एसडीएम व तहसील कार्यालय के कर्मचारी, थानाधिकारी दलपतसिंह, सहायक थानाधिकारी बलवंत सिंह व पुलिसकर्मी शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn